DA Den Europæiske Unions Tidende L 236/5

KOMMISSIONENS FORORDNING (EF) Nr. 816/2009

af 7. september 2009

om ændring af forordning (EF) nr. 1484/95 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 143, sammenholdt med artikel 4,

under henvisning til Rådets forordning (EF) nr. 614/2009 af 7. juli 2009 om den fælles handelsordning for ægalbumin og mælkealbumin (2), særlig artikel 3, stk. 4, og artikel 10, og

ud fra følgende betragtninger:

(1) Kommissionens forordning (EF) nr. 1484/95 (3) har fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

(2) De oplysninger, som fastlæggelsen af de repræsentative priser, der omhandles i artikel 141, stk. 3, i forordning (EF) nr. 1234/2007 er baseret på, skal være lettilgængelige, altid disponible, pålidelige og uafhængige af de pågældende erhvervsdrivende. Da de oplysninger, der omhandles i artikel 2, stk. 1, i forordning (EF) nr. 1484/95, ikke altid opfylder disse betingelser, bør de erstattes af de oplysninger, der indhentes inden for rammerne af det fællesskabstilsyn, der er fastsat i artikel 308d i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (4). Samtidig bør den ugentlige meddelelsespligt, der er fastsat i artikel 2, stk. 2, i samme forordning (EF) nr. 1484/95, ophæves.

(3) Tillægstolden kan ikke pålægges produkter, der indføres inden for toldkontingenter, der oprettes i forbindelse med Verdenshandelsorganisationen. Listen over de forordninger, der vedrører disse kontingenter, bør derfor ajourføres.

(4) Forordning (EF) nr. 1484/95 bør ændres i overensstemmelse hermed.

(5) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

UDSTEDT FØLGENDE FORORDNING:

Artikel 1

I forordning (EF) nr. 1484/95 foretages følgende ændringer:

1) Artikel 2 affattes således: »Artikel 2 1. De repræsentative priser, der omhandles i artikel 141, stk. 3, i Rådets forordning (EF) nr. 1234/2007 (5) og i artikel 3, stk. 3, andet afsnit, i forordning (EØF) nr. 2783/75, fastsættes regelmæssigt på grundlag af oplysninger indhentet inden for rammerne af det fællesskabstilsyn, der er fastsat i artikel 308d i Kommissionens forordning (EØF) nr. 2454/93 (6). 2. De repræsentative priser er anført i bilag I til nærværende forordning.

2) Artikel 6 affattes således: »Artikel 6 Den tillægsimporttold, der omhandles i artikel 1, gælder ikke ved import i henhold til Kommissionens forordning (EF) nr. 533/2007 (7), (EF) nr. 539/2007 (8), (EF) nr. 616/2007 (9), (EF) nr. 1385/2007 (10) og (EF) nr. 536/2007 (11).

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. september 2009. På Kommissionens vegne Mariann FISCHER BOEL Medlem af Kommissionen

(1) EUT L 299 af 16.11.2007, s. 1.

(2) EUT L 181 af 14.7.2009, s. 8.

(3) EFT L 145 af 29.6.1995, s. 47.

(4) EFT L 253 af 11.10.1993, s. 1.

(5) EUT L 299 af 16.11.2007, s. 1.

(6) EFT L 253 af 11.10.1993, s. 1.«

(7) EUT L 125 af 15.5.2007, s. 9.

(8) EUT L 128 af 16.5.2007, s. 19.

(9) EUT L 142 af 5.6.2007, s. 3.

(10) EUT L 309 af 27.11.2007, s. 47.

(11) EUT L 128 af 16.5.2007, s. 6.«